17 Οκτωβρίου, 2025

**ΔΕΛΤΙΟ ΤΥΠΟΥ**

ΜΗΝΙΑΙΕΣ ΟΙΚΟΝΟΜΙΚΕΣ ΕΞΕΛΙΞΕΙΣ: **ΙΑΝΟΥΑΡΙΟΣ-ΑΥΓΟΥΣΤΟΣ 2025**

Η Στατιστική Υπηρεσία ανακοινώνει την έκδοση του διμηνιαίου δελτίου «Μηνιαίες Οικονομικές Εξελίξεις», για την περίοδο Ιανουαρίου-Αυγούστου 2025. Στο δελτίο παρουσιάζεται η πορεία των κυριοτέρων οικονομικών εξελίξεων για την Κυπριακή Οικονομία, για τους τελευταίους μήνες μέχρι και τον Αύγουστο 2025, καθώς και συγκριτικά στοιχεία για τα τελευταία τέσσερα χρόνια, τα οποία ήταν διαθέσιμα μέχρι και τις 16 Οκτωβρίου 2025.



Σημείωση: Η Τάση απεικονίζει την μακροπρόθεσμη εξέλιξη μιας σειράς που παρατηρείται για μεγάλο χρονικό διάστημα. Είναι αποτέλεσμα επιρροών όπως η αύξηση του πληθυσμού, η τεχνολογική ανάπτυξη και η γενικότερη οικονομική ανάπτυξη.

Η **Μεταποιητική Παραγωγή** κατά την περίοδο Ιανουαρίου-Ιουλίου 2025 σημείωσε αύξηση 3,5% σε σύγκριση με την περίοδο Ιανουάριου-Ιουλίου 2024.

Το συνολικό εμβαδό των **Εγκεκριμένων Αδειών Οικοδομής** έφτασε τις 1.426,3 χιλιάδες τετραγωνικά μέτρα κατά τη περίοδο Ιανουαρίου-Ιουνίου 2025, σημειώνοντας μείωση 12,4% συγκριτικά με τη περίοδο Ιανουαρίου-Ιουνίου 2024.

Οι συνολικές **Εγγραφές Μηχανοκίνητων** **Οχημάτων** κατέγραψαν αύξηση 0,8%, φθάνοντας τις 34.668 κατά την περίοδο Ιανουαρίου-Αυγούστου 2025. Τα ιδιωτικά αυτοκίνητα σαλούν μειώθηκαν σε 22.750, σημειώνοντας μείωση 3,4% και τα ελαφρά φορτηγά αυξήθηκαν σε 3.152 σημειώνοντας άνοδο 2,6% σε σύγκριση με την περίοδο Ιανουαρίου-Αυγούστου 2024.

Ο **Δείκτης Τιμών Καταναλωτή** αυξήθηκε 0,5% κατά την περίοδο Ιανουαρίου-Αυγούστου 2025, σε σύγκριση με την αντίστοιχη περίοδο του προηγούμενου έτους.

Οι συνολικές **Εισαγωγές Αγαθών** ανήλθαν σε €8.884,6 εκ. για την περίοδο Ιανουαρίου-Αυγούστου 2025, σημειώνοντας αύξηση 14,2% και οι συνολικές **Εξαγωγές Αγαθών** ανήλθαν σε €3.729,2 εκ., σημειώνοντας επίσης αύξηση 2,8%.

Οι **Αφίξεις Περιηγητών** ανήλθαν σε 3.034.155 την περίοδο Ιανουαρίου-Αυγούστου 2025, σε σύγκριση με 2.758.627 την αντίστοιχη περίοδο του 2024, σημειώνοντας αύξηση 10,0%.

Περισσότερα στατιστικά στοιχεία είναι διαθέσιμα στο δελτίο [**Μηνιαίες Οικονομικές Εξελίξεις**](https://www.cystat.gov.cy/el/PublicationList?s=32&pcID=3) το οποίο διατίθεται σε ηλεκτρονική μορφή στη διαδικτυακή Πύλη της Στατιστικής Υπηρεσίας.

*Επικοινωνία*

Αγάθη Σωφρονίου: Τηλ:+35722602225, Ηλ. Ταχ.: asofroniou@cystat.mof.gov.cy